Roztok

Hansowe město Roztok ( Rostock) je sewjeroněmske wulkoměsto a wažny přistaw při Baltiskim morju. Je z wjace hač dwě sćě tysac wobydlerjemi najwjetše  město zwjazkoweho kraja Mecklenburgsko-Předpomorska, kotrež dósta w lěće 1218 Lübeckowe měšćanske prawo. 

Město leži nad rěku Warnow, kotraž so tule rozšěrja na wulki přirodny přistaw, na čož poćahuje so městne mjeno. Wjetši, wobtwarjeny dźěl města leži při zapadnym brjoze rěki.

Koparske towarstwo Roztoka je FC Hansa Rostock.

 Stawizny 
 Stawizny mjena 
Kesinerjo, kotřiž słušachu k słowjenskemu kmjenowemu zwjazkej Wjeletow a hižo wokoło 600 tam sydlišća mějachu, mjenowachu w jich rěči dźělenje Warnowa rastokŭ a dachu městu z tym jeho mjeno.Paul Kühnel: Die slavischen Ortsnamen in Meklenburg in Jahrbücher des Vereins für Mecklenburgische Geschichte und Altertumskunde. – Bd. 46 (1881), S. 122 Tute staropołobske mjeno hodźi so přełožić do rózno za roz a ćok za tok, tuž woznamjeni "..., kotraž rózno ćeče abo so tu rozhałužkuje".Ernst Eichler/Werner Mühlmer: Die Namen der Städte in Mecklenburg-Vorpommern, Ingo Koch Verlag, Rostock, 2002, ISBN 3-935319-23-1

Mjeno města je so přez lětstotki jenož mało změniło, to da so mjez druhim z historiskich tekstow wučitać. Na relewantne rozdźěle we wurjekowanju pak njehodźi so z tutych žórłow sćěhować. Wokoło 1165 je so spočatnje Rozstoc přispomniło. Potom slědowaše hród w 1171 z Urbs Rozstoc, Castrum 1182 z Rostoch. Dalše warianty namakaja so z lěta 1189: Rotstoc a Rotstoch, 1218 slědowaše Rozstoc, 1219 Roztoc a w lěće 1240 Rostok. Wokoło 1366 mjenowaše so město skónčnje Roztock. 
Tam hdźež Warnow, prjedy Varnowa, kotraž přez město běži, do Baltiskeho morja wuběži, leži doslědnje Warnemünde. Varna resp. varn woznamjenja wróna, resp. rapak.

 Wobrazarnja 

 Wosobiny 
K wuznamnym wosobinam Roztoka słušeja mjez druhim zwjazkowy prezident Joachim Gauck (* 1940), spisowaćel Walter Kempowski (1929–2007), kolesowar Jan Ulrich (* 1973), pruski pólny maršal Gebhard Leberecht von Blücher (1742–1819) a rapper Marteria (* 1982).

 Nóžki 

 Wotkaz 

Kategorija:Město w Mecklenburgsko-Předpomorskej
Kategorija:Sydlišćo z mórskim přistawom
Kategorija:Sydlišćo při Baltiskim morju
Kategorija:Hansowe město
Kategorija:Prěnje naspomnjenje 1165